সম্প্রতি পুলিশের কর্মকর্তারা চাঁদাবাজিসহ বিভিন্ন অপকর্মে জড়িয়ে যাচ্ছেন, এতে বাহিনীর ভাবমূর্তি ক্ষুণ্ন হচ্ছে কি না এমন প্রশ্নের জবাবে স্বরাষ্ট্রমন্ত্রী বলেন, ‘দেখুন আমরা কি সবাই মাথা উঁচু করে বলতে পারি যে, সবাই সবকিছুর ঊর্ধ্বে? লক্ষ্যণীয় বিষয় যারা অন্যায় করছে তারা পার পাচ্ছে কি না। তাদের বিচার হচ্ছে কি না, শাস্তি হচ্ছে কি না। যারা অন্যায় করে, পুলিশ বাহিনী হোক কিংবা নিরাপত্তা বাহিনী কিংবা যেখানেই হোক কাউকে কিন্তু ক্ষমা করা হচ্ছে না। আমাদের সংসদ সদস্যরাওতো ক্ষমা পাচ্ছেন না। কাজেই যেই অন্যায় করুক, পুলিশ করুক যেই করুক কেউ ক্ষমা পাবে না।’